Document ID: 32008R0506

32008R0506
L 149/36
SLUŽBENI LIST EUROPSKE UNIJE
06.06.2008.
UREDBA KOMISIJE (EZ) br. 506/2008
od 6. lipnja 2008.
o izmjeni Priloga IV. Uredbi Vijeća (EZ) br. 708/2007 o korištenju stranih i lokalno neprisutnih vrsta u akvakulturi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 708/2007 od 11. lipnja 2007. o korištenju stranih i lokalno neprisutnih vrsta u akvakulturi (1), a posebno njezin članak 24. stavak 1. stavak 5. i stavak 6.,
budući da:
(1)
Uredbom (EZ) br. 708/2007 uspostavlja se okvir koji uređuje djelatnost akvakulture u odnosu na strane i lokalno neprisutne vrste kako bi se ocijenio i smanjio na najmanju moguću razinu mogući utjecaj tih vrsta i svih s njima povezanih neciljanih vrsta na vodena staništa.
(2)
U Prilogu IV. Uredbi (EZ) br. 708/2007 naveden je popis vrsta na koje se ne primjenjuju određene odredbe navedene Uredbe. Države članice mogu zatražiti od Komisije dodavanje vrsta u taj Prilog.
(3)
Prije stupanja navedene Uredbe na snagu, neke su države članice zatražile dodavanje određenih vrsta u Prilog IV. Francuska je, s obzirom na svoje najudaljenije regije, predložila dodavanje određenih vrsta u posebni dio tog Priloga.
(4)
Komisija je 7. studenoga 2007. te 30. i 31. siječnja 2008. sazvala skupinu stručnjaka kako bi procijenili udovoljavaju li te vrste uvjetima potrebnim za uključenje u Prilog IV. navedene Uredbe. Radi toga je bio sastavljen novi popis vrsta.
(5)
Prilog IV. Uredbi (EZ) br. 708/2007 treba stoga u skladu s tim izmijeniti.
(6)
Mjere utvrđene u ovoj Uredbi u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
Prilog IV. Uredbi (EZ) br. 708/2007 zamjenjuje se tekstom Priloga ove Uredbe.
Članak 2.
Stupanje na snagu
Ova Uredba stupa na snagu prvog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. lipnja 2008.

Labels: 20
6